text: Østerssamler? Pas på!
  30 januar 2015 kl. 14.33
  Efter en række tilfælde af sygdom udsender Fødevarestyrelsen nu nogle gode råd til østerssamlere.
  Flere mennesker er blevet syge, efter at de har samlet østers i Vadehavet og efterfølgende spist dem rå.
  De har fået dårlig mave, som i visse tilfælde kan udvikle sig så voldsomt, at det kan være meget ubehageligt og i værste fald vare ved i måneder og give varige mén.
  De gode råd er, at man som østerssamler skal samle østers, der er overvåget af Fødevarestyrelsen.
  Du skal heller ikke samle østers i nærheden af å- eller spildevandsudløb, havneudløb og byer.
  Og du skal heller ikke samle dem, hvis vandet ikke har været klart igennem længere tid.
  Hvis du vil være sikker, skal du koge eller gratinere skaldyrene.
  Gode råd via linket nedenunder.
  Gode råd
  